
A szegedi egyetem első tíz éve a Délmagyarország tükrében

Tudományos munkánk a kolozsvári Ferenc József Tudományegyetem Szegedre való áthelyezését vizsgáltuk a Délmagyarország című napilap 1921-től 1930-ig megjelenő cikkeiben. Kutatásunk célja az volt, hogy betekintést nyerjünk abba, hogy a befogadó környezet hogyan viszonyult ahhoz a helyzethez, hogy Szeged egyetemi várossá alakult. A Délmagyarország digitalizált archívumát használtuk forrásbázisként, amely az eddigi feltárt irodalommal szemben újszerű megközelítése a témának, hiszen a sajtón keresztül még nem közelítették meg az integráció folyamatát. A feldolgozás során négy fő kérdés köré építettük dolgozatunkat és a kategorizált cikkek alapján négy leggyakrabban előforduló témát elemeztük.



